3. ΒΑΣΙΛΙΚΟΝ ΔΙΑΤΑΓΜΑ της 9/28 Μαΐου 1949 Περί συστάσεως Επιτροπών εγκρίσεως ασκήσεως ποινικής αγωγής κατά φορολογουμένων επιδιδόντων ανακριβείς δηλώσεις ή μη επιδιδόντων φορολογικάς δηλώσεις. Βλέπε και διατάξεις άρθρ. 43 Νόμ. 820/1978 (ΦΕΚ Α΄174), (ανωτ. σελ. 196,05). Έχοντες υπ’ όψιν : 1)Τας διατάξεις των παρ. 3 και 4 του άρθρ. 4 του από 7 Δεκ. 1947 Ν.Δ/τος «περί επιβολής προσαυξήσεως λόγω εκπροθέσμου, ελλιπούς δηλώσεως ή παραλείψεως υποβολής φορολογικής δηλώσεως», ως αύται ετροποποιήθησαν και συνεπληρώθησαν δια του άρθρου δεύτερου του κυρώσαντος το ως άνω Ν.Δ/μα υπ’ αριθ. 632/48 Ν.Δ/τος. 2)Την υπ’ αριθ. 237/1949 γνώμην του Συμβουλίου της Επικρατείας, προτάσει του Υπουργού των Οικονομικών, απεφασίσαμεν και διατάσσομεν: Άρθρ.1.-1.Η κατά την παρ. 4 του άρθρ. 4 του Ν.Δ/τος της 7 Δεκ. 1947 «περί επιβολής προσαυξήσεως λόγω εκπροθέσμου, ελλιπούς δηλώσεως ή παραλείψεως υποβολής φορολογικής δηλώσεως», ως η παράγραφος αύτη ετροποποιήθη δια του κυρώσαντος το ως άνω Ν.Δ/μα υπ’ αριθ. 632/1948 Ν.Δ/τος, Επιτροπή παροχής προς τον αρμόδιον Οικονομικόν Έφορον της εγκρίσεως ασκήσεως εγκλήσεως, κατά φορολογουμένων επιδιδόντων εκ δόλου ελλιπείς δηλώσεις ή παραλειπόντων την επίδοσιν δηλώσεων, συγκροτείται α)εκ του Νομικού Συμβουλίου του Υπουργείου Οικονομικών, ως Προέδρου αναπληρουμένου εν περιπτώσει απουσίας ή κωλύματος υφ’ ετέρου Νομικού Συμβούλου, οριζομένου δι’ αποφάσεως του Υπουργού των Οικονομικών, β)εκ του αρμοδίου, ως εκ της φορολογίας, ην αφορά η παράβασις, Διευθυντού της Γενικής Διευθύνσεως Αμέσων Φόρων του Υπουργείου Οικονομικών ή του νομίμου αυτού αναπληρωτού και γ)εκ του παρά τω Υπουργείω Οικονομικών Γενικού Επιθεωρητού Οικονομικών Εφοριών ή του νομίμου αυτού αναπληρωτού. 2.Της Επιτροπής μετέχει ως εισηγητής άνευ ψήφου ο τμηματάρχης του Τμήματος Φορολογικών Δικαστηρίων του Υπουργείου Οικονομικών, ή ο νόμιμος αυτού αναπληρωτής, χρέη δε γραμματέως της Επιτροπής ασκεί εις των Εισηγητών ή Γραμματέων της Γενικής Διευθύνσεως Αμέσων Φόρων του Υπουργείου Οικονομικών, οριζόμενος μετά του αναπληρωτού του δι’ αποφάσεως του Υπουργού των Οικονομικών. 3.Η αρμοδιότης της κατά το παρόν άρθρον Επιτροπής εκτείνεται επί πασών των κατά το ως άνω υπ’ αριθ. 632/1948 Ν.Δ/μα φορολογικών παραβάσεων επί υποθέσεων αρμοδιότητος πασών των Οικονομικών Εφοριών εξαιρέσει των περιφερειών των Γενικών Διοικήσεων Μακεδονίας, Ηπείρου, Θράκης και Κρήτης. Άρθρ.2.-1.Παρ’ εκάστη των Γενικών Διοικήσεων Μακεδονίας, Ηπείρου, Θράκης και Κρήτης συνιστάται τριμελής Επιτροπή, αρμοδιότητα έχουσα την κατά τας εν τω προηγουμένω άρθρω μνημονευομένας διατάξεις παροχήν ή μη εγκρίσεως προς άσκησιν υπό του Οικονομικού Εφόρου εγκλήσεως εναντίον φορολογουμένων επιδιδόντων εκ δόλου ανακριβείς δηλώσεις ή μη επιδιδόντων ουδόλως φορολογικάς δηλώσεις. 2.Η αρμοδιότης εκάστης των ανωτέρω συνιστωμένων Επιτροπών εκτείνεται επί πασών των Οικονομικών Εφοριών της αρμοδιότητος εκάστης Γενικής Διοικήσεως. (Αντί για τη σελ. 359(α) Σελ. 359(β) Τεύχος Η61-Σελ. 137 Κυρώσεις Φορολογικών Παραβάσεων 27.Ι.γ.2-3 3.Αι ως άνω Επιτροπαί συγκροτούνται α)εκ του Δ/ντου Οικονομικών Υπηρεσιών της Γενικής Διοικήσεως, β)εκ του Δ/ντου Εσωτερικών της Γενικής Διοικήσεως και γ)εξ ενός Οικονομικού Επιθεωρητού ή ετέρου οικονομικού υπαλλήλου οριζομένου μεθ’ ενός αναπληρωτού υπό του αρμοδίου Γενικού Διοικητού. Τους Διευθυντάς Οικονομικών και Εσωτερικών απόντας ή κωλυομένους αναπληρούσιν οι νόμιμοι αυτών αναπληρωταί. Πρόεδρος της Επιτροπής είναι ο κατά βαθμόν ανώτερος, μεταξύ δε ομοιοβάθμων ο αρχαιότερος. Της Επιτροπής μετέχει ως εισηγητής άνευ ψήφου εις Οικονομικός υπάλληλος, οριζόμενος μεθ’ ενός αναπληρωτού δι’ αποφάσεως του Γενικού Διοικητού. Γραμματεύς της Επιτροπής ορίζεται εις των υπαλλήλων της Γενικής Διοικήσεως, δι’ αποφάσεως του Γενικού Διοικητού. Άρθρ.3.-1.Ο Οικονομικός Έφορος υποχρεούται όπως εντός δέκα ημερών από της υποβολής της αιτήσεώς του εις την αρμοδίαν Επιτροπήν κοινοποιήση αντίγραφον ταύτης εις τον φορολογούμενον. Η κοινοποίησις ενεργείται συμφώνως προς τας διατάξεις του άρθρ.37 παρ. 2 του Κώδικος Φορολογίας Καθαρών Προσόδων. 2.Ο φορολογούμενος δικαιούται να παραστή αυτοπροσώπως ή δια πληρεξουσίου ενώπιον της Επιτροπής  και εκθέση προφορικώς και εγγράφως τας απόψεις του.  Ο γραμματεύς της Επιτροπής υποχρεούται όπως ειδοποιήση δι’ ειδικής επί αποδείξει προσκλήσεως τον φορολογούμενον περί της ημέρας, ώρας και τόπου συζητήσεως της αιτήσεως του Οικονομικού Εφόρου. Άρθρ.4.-1.Η αίτησις συζητείται υπό της Επιτροπής εν δημοσία συνεδρία εν Αθήναις μεν εις το κατάστημα του Υπουργείου Οικονομικών, εν ταις έδραις δε των Γενικών Διοικήσεων εις το κατάστημα της Γενικής Διοικήσεως. 2.Η Επιτροπή επί τη βάσει της αιτήσεως του Οικονομικού Εφόρου, των τυχόν υποβληθεισών αντιρρήσεων του φορολογουμένου και των συγκεντρωθεισών πληροφοριών, εκτιμώσα τα πραγματικά περιστατικά αποφαίνεται επί της αιτήσεως του Οικονομικού Εφόρου περί ασκήσεως ή μη της εγκλήσεως. 3.Η απόφασις της Επιτροπής κατά πλειοψηφίαν λαμβανομένη υπογράφεται υπό πάντων των μελών ταύτης και του γραμματέως, κοινοποιείται δε εν αντιγράφω υπό του γραμματέως της Επιτροπής εις τον Οικονομικόν Έφορον. Σελ. 360(β) Τεύχος Η61-Σελ. 138 4.Ο Οικονομικός Έφορος υποχρεούται όπως εντός μηνός από της κοινοποιήσεως αυτώ της αποφάσεως της Επιτροπής ασκήση την έγκλησιν ενώπιον του Πλημμελειοδικείου, εφ’ όσον η απόφασις αποφαίνεται υπέρ της ασκήσεως ταύτης, άλλως δε θεωρήση την υπόθεσιν περαιωμένην. Άρθρ.5.-1.Εις έκαστον των μελών της Επιτροπής, τον Εισηγητήν και τον γραμματέα ταύτης παρέχεται εκ του Δημοσίου Ταμείου αποζημίωσις δι’ εκάστην εκδιδομένην απόφασιν, ίση προς την παρεχομένην τοιαύτην εις τον Πρόεδρον και τα μέλη των κατά τον Νόμ. 5116/1931 Εκδικαστικών Επιτροπών Εφέσεων. Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Δια την προσαύξησιν λόγω εκπροθέσμου καταβολής των πάσης φύσεως χρεών προς το Δημόσιον βλ. Ν.Δ. 3079/1954 (τόμ. 25 σελ. 212,01). Βλ. και την περί αποδεικτικών φορολογικής ενημερότητος νομοθεσίαν εν τόμω 25 σελ. 213 Επίσης βλ. και Ν.Δ. 3848/1958 περί μέτρων διασφαλίσεως του κύρους των βιβλίων των επιτηδευματιών, επιβολής κυρώσεων δια φορολογικάς παραβάσεις κλπ.(ανωτ. σελ. 170,35). 27.Ι.γ.3 Κυρώσεις Φορολογικών Παραβάσεων 